Harryn ja Lisan koti on parinkymmenen minuutin bussimatkan päässä päärautatieasemalta ja bussit kulkevat tiheään. Paikka on rauhallinen omakotilähiö, jossa jokainen tuntuu omistavan kissan ja yhdessä pihassa on myös kanakoppi. :) Vieressä kulkee metsäinen kanaali, joten lintuja kuulee todella paljon. Bussipysäkin vieressä on pieni ulkokuntosali ja lyhyen kävelymatkan päässä hyvä kiinalainen ravintola. Paikka on ihan ok, jos haluat iltaisin pois keskustan vilinästä.
Talo on kodikas ja perussiisti. Se vaikuttaa sisältä paljon suuremmalta kuin miltä näyttää ulkoapäin, sillä kerroksia ja pieniä huoneita on monta. Huoneemme oli katutasosta kerrosta ylempänä, kuten myös ammeellinen kylpyhuone. WC on alemmassa kerroksessa. Huoneessa on sänky, kirjahyllyjä ja pöytä ja se on melko pieni. Liikuntaesteelliselle tässä paikassa majoittuminen voi olla hankalaa.
Omistajaperhe on todella mukava ja heihin oli helppo pitää yhteyttä. :)